**CALENDARUL ŞI PROGRAMUL DE LUCRU PRIVIND ACTIVITĂŢILE DE PARTICIPARE A PUBLICULUI ÎN SCOPUL REALIZĂRII CELUI DE-AL 3-LEA PLAN DE MANAGEMENT AL SPAŢIULUI HIDROGRAFIC ARGEȘ-VEDEA ȘI CELUI DE-AL 2-LEA PLAN DE MANAGEMENT AL RISCULUI LA INUNDAȚII AL ADMINISTRAȚIEI BAZINALE DE APĂ ARGEȘ-VEDEA**

**ACTUALIZAT DECEMBRIE 2020**

1. **Introducere**

La nivelul Uniunii Europene au fost promovate instrumente legislative pentru protecţia și managementul durabil al resurselor de apă.

Dintre acestea, o importanţă deosebită o are Directiva Cadru Apă 2000/60/EC (DCA), care defineşte **apa** ca pe un **patrimoniu** ce trebuie protejat, tratat şi conservat ca atare.

Această directivă asigură cadrul necesar gospodăririi durabile a apei, ceea ce presupune gestiunea cantitativă şi calitativă a apelor, având ca scop atingerea „stării bune”[[1]](#footnote-2) a apelor și prevenirea deteriorării acesteia.

Instrumentul de implementare al DCA, reglementat prin Articolul 13 şi Anexa VII, este reprezentat de **Planul de Management** **al spațiului hidrografic Argeș-Vedea** care, pe baza cunoaşterii stării corpurilor de apă, stabileşte obiectivele ţintă pe o perioadă de 6 ani şi propune măsuri pentru atingerea acestora.

Planul Naţional de Management al apelor României (sinteza celor 11 Planuri de Mangement ale Bazinelor/Spațiilor Hidrografice) constituie componenta de gestionare calitativă a resurselor de apă. El are ca scop fundamentarea măsurilor, acţiunilor, soluţiilor şi lucrărilor pentru atingerea şi menţinerea obiectivelor de mediu, identificarea presiunilor antropice importante şi al impactului activităţilor umane asupra stării apelor de suprafaţă şi subterane, diminuarea efectelor negative ale presiunilor antropice şi reducerea poluării. Până în prezent, România, prin autoritățile competente, a elaborat Planul Național de Management aferent porţiunii din bazinul hidrografic internaţional al fluviului Dunărea, care este cuprinsă în teritoriul României (primul Plan de Management - aprobat prin HG 80/2011) și Planul Naţional de Management actualizat aferent porţiunii din bazinul hidrografic internaţional al fluviului Dunărea, care este cuprinsă în teritoriul României (al doilea Plan de Management - aprobat prin HG 859/2016).

O alta directivă importantă în managementul durabil al resurselor de apă este *Directiva 2007/60/CE privind evaluarea și gestionarea riscului la inundații.* Instrumentul de implementare al Directivei Inundații (DI), reglementat prin articolul 7 este reprezentat de **Planul de Management** **al Riscului la Inundații** și constituie una din componentele de gestionare cantitativă a resurselor de apă. El are ca scop fundamentarea măsurilor, acţiunilor, soluţiilor şi lucrărilor pentru diminuarea efectelor potențiale negative ale inundațiilor privind sănătatea umană, mediu, patrimoniul cultural si activitatea economică, prin măsuri structurale și nestructurale. Planurile de Management al riscului la inundații ale bazinelor/spațiilor hidrografice și Planul de Management al riscului la inundații Dunăre au fost aprobate prin HG 972/2016.

1. **Calendarul privind activitățile de Participare a Publicului în scopul actualizării Planului de Management al spațiului hidrografic** **Argeș-Vedea 2022-2027 și al Planului de Management al Riscului la Inundații 2022-2027**

În acord cu cerinţele DCA, următorul Plan de Management actualizat al spațiului hidrografic Argeș-Vedea va fi finalizat în decembrie 2021 pentru perioada 2022-2027, fiind planificate, ca şi în cazul primelor două Planuri de Management ale spațiului hidrografic Argeș-Vedea, etape de informare şi consultare a factorilor interesaţi şi a publicului larg, etape care contribuie semnificativ la creşterea gradului de conştientizare, precum şi la îmbunătăţirea Planurilor de Management pe baza observaţiilor sau comentariilor primite din partea acestora. Aceeași abordare se aplică și pentru următoarea generație de Planuri de Management al Riscului la Inundații.

Acest document serveşte drept platformă pentru activităţile de participare a publicului pentru dezvoltarea şi realizarea până în anul 2021 a Planului de Management actualizat al spațiului hidrografic Argeș-Vedea (2022-2027) şi a celui de-al 2-lea Plan de Management actualizat al Riscului la Inundaţii al spațiului hidrografic Argeș-Vedea (2022-2027). Procesul de participare a publicului la nivel de bazine/spaţii hidrografice va urma îndeaproape cerinţele Art. 14 al Directivei Cadru Apă (2000/60/CE), precum şi ale Art. 10 al Directivei privind Inundaţiile (2007/60/CE).

**Referitor la calendarul activităţilor privind implementarea Directivei Cadru Apă, se vor realiza următoarele activități**:

* publicarea calendarului şi a programului de lucru în scopul realizării Planului de Management actualizat al spațiului hidrografic Argeș-Vedea 2022-2027 (decembrie 2018), precum și a măsurilor de informare/consultare a factorilor interesați;
* consultarea publicului și a factorilor interesați cu privire la documentele mai sus menționate (calendarul și programul de lucru) în scopul actualizării Planului de Management al spațiului hidrografic Argeș-Vedea (decembrie 2018 - iunie 2019) și revizuirea acestora, dacă este cazul;
* publicarea sintezei privind problemele importante de gospodărire a apelor la nivel de spaţiu hidrografic (decembrie 2019);
* consultarea publicului cu privire la sinteza problemelor importante de gospodărire a apelor din spațiul hidrografic Argeș-Vedea (decembrie 2019 - iunie 2020) și revizuirea documentului după încheierea procesului de consultare, dacă este cazul;
* publicarea proiectului Planului de Management actualizat al spațiului hidrografic Argeș-Vedea (30 iunie 2021);
* consultarea publicului cu privire la proiectul Planului de Management actualizat al spațiului hidrografic Argeș - Vedea (30 iunie - 30 decembrie 2021);
* revizuirea proiectului Planului de Management actualizat al spațiului hidrografic Argeș-Vedea (ianuarie - 22 martie 2022);
* aprobarea și publicarea Planurilor de Management actualizate ale bazinelor/spaţiilor hidrografice şi a Planului Naţional de Management actualizat (22 martie 2022).

În conformitate cu programul de lucru, documentele menționate mai sus (*Calendarul şi programul de lucru în scopul realizării Planului de Management actualizat al bazinului/spațiului hidrografic (2022-2027); Sinteza privind problemele importante de gospodărire a apelor la nivel de bazin/spaţiu hidrografic; Proiectul Planului de Management actualizat al bazinului/spaţiului hidrografic (2022-2027)*), atât la nivelul celor 11 bazine/spații hidrografice, cât și la nivel național, vor fi publicate pe website-urile Administraţiilor Bazinale de Apă şi al Administraţiei Naţionale “Apele Române” şi vor fi disponibile pentru consultare cel puţin 6 luni. Astfel, factorii interesaţi şi publicul larg vor fi informați și consultați cu privire la problemele de gospodărire a apelor identificate și măsurile propuse, urmând astfel să contribuie activ cu propuneri în scopul îmbunătăţirii stării apelor până în anul **2027**. Aceasta va reprezenta cea de-a treia etapă în procesul de consultare, conform DCA, în scopul elaborării şi finalizării Planului de Management actualizat.

În martie 2022 se vor finaliza Planurile de Management actualizate ale bazinelor/spaţiilor hidrografice (2022 - 2027), precum şi Planul Naţional de Management actualizat şi se vor publica pe website-urile Administraţiilor Bazinale de Apă şi Administraţiei Naţionale “Apele Române”, iar la 22 martie 2022 vor fi raportate către Comisia Europeană.

**În ceea ce priveşte implementarea Directivei privind Inundaţiile (Directiva 2007/60/EC), următoarele activităţi trebuie avute în vedere**:

* colectarea informațiilor, identificarea problemelor importante în domeniul managementul riscului la inundații (decembrie 2017- noiembrie 2018)
* pregătirea, publicarea și raportarea evaluării preliminare a riscului la inundaţii (decembrie 2018- septembrie 2019);
* consultarea publicului cu privire la harțile de hazard (iunie 2021 – septembrie 2021 (întâlniri organizate de comitetele de bazin / MMP / ANAR / INHGA la nivelul Consiliilor Județene, Prefecturi, Primării, ABA în vederea consultării publicului);
* consultarea publicului cu privire la hărțile de risc (august 2021 – noiembrie 2021 (întâlniri organizate de comitetele de bazin / MMP / ANAR / INHGA la nivelul Consiliilor Județene, Prefecturi, Primării, ABA în vederea consultării publicului);
* publicarea Hărţilor de Hazard (august-octombrie 2021 );
* publicarea Harților de Risc la Inundații (octombrie-noiembrie 2021);
* raportarea hărtilor de hazard si risc la inundatii (noiembrie-decembrie 2021);
* publicarea proiectelor (drafturilor) Planurilor de Management ale Riscului la Inundaţii (martie 2022);
* consultarea publicului cu privire la proiectele Planurilor de Management ale Riscului la Inundaţii si revizuirea acestuia (martie - septembrie 2022);
* aprobarea și publicarea Planurilor de Management ale Riscului la Inundaţii (septembrie 2022).

Calendarul şi programul de lucru (prezentul document) pentru elaborarea Planurilor de Management actualizate ale bazinelor/spațiilor hidrografice și Planurilor de Management actualizate ale Riscului la Inundații sunt publicate pe website-urile Administraţiilor Bazinale de Apă şi al Administraţiei Naţionale “Apele Române” astfel încât toţi factorii interesaţi să aibă cunoştiinţă de etapele ce vor fi parcurse şi să participe la procesul de realizare a Planurilor de Management actualizate.

Aportul factorilor interesaţi şi al publicului este foarte important, astfel încât pe toată perioada de realizare a Planurilor de Management actualizate ale bazinelor/spațiilor hidrografice (2022-2027) și a Planurilor de Management actualizate ale Riscului la Inundații (2022-2027), orice comentariu poate fi transmis către Administraţiile Bazinale de Apă sau Administraţia Naţională “Apele Române”, utilizând instrumente de tipul: e-mail, poşta sau fax.

1. **Măsuri pentru informarea şi consultarea factorilor interesaţi şi a publicului**

Având în vedere experienţa dobândită în perioada elaborării Planurilor de Management ale bazinelor/spaţiilor hidrografice (2009-2015, 2016-2021), Planurilor Naţionale de Management (2009-2015, 2016-2021), precum și a Planurilor de Management ale Riscului la Inundaţii (2016-2021), este necesară implicarea cât mai activă a publicului şi a factorilor interesaţi încă de la primele etape ale procesului de elaborare.

* *Măsuri pentru informare/comunicare*
* publicarea pe website-urile ABA şi ANAR a documentelor elaborate în vederea realizării Planurilor de Management actualizate ale bazinelor/spațiilor hidrografice (2022-2027) și a Planurilor de Management actualizate ale Riscului la Inundaţii (2022-2027);
* transmiterea de e-mailuri, faxuri, scrisori pentru informarea factorilor interesaţi cu privire la publicarea acestor documente pe website-urile amintite;
* realizarea de broşuri şi pliante privind activitatea specifică şi transmiterea acestora pe orice cale către factorii interesaţi;
* publicarea de articole în presa locală/naţională prin care se aduc la cunoştinţa publicului informaţii relevante referitoare la realizarea Planurilor de Management actualizate ale bazinelor/spațiilor hidrografice (2022-2027) și a Planurilor de Management actualizate ale Riscului la Inundații (2022-2027);
* organizarea de activităţi specifice (ex. Ziua Internațională a Dunării, Ziua Mondială a Apei etc.), prilej de informare şi creştere a gradului de conştientizare a publicului cu privire la necesitatea participării în procesul de planificare la nivel de bazin hidrografic și la nivel național;
* *Măsuri pentru consultare*
* realizarea de întâlniri în cadrul Comitetelor de Bazin în scopul consultării factorilor interesaţi şi publicului cu privire la activităţile în lucru, în contextul realizării Planurilor de Management actualizate ale bazinelor/spațiilor hidrografice;
* realizarea de chestionare pentru factorii interesaţi, astfel încât aceştia să poată exprima punctele de vedere cu privire la activităţile în derulare. Acestea se vor transmite pe orice cale către factorii interesaţi;
* realizarea unui sistem electronic online, prin care vizitatorii website-urilor pe care se află postate Planurile de Management actualizate ale bazinelor/spaţiilor hidrografice sau alte documente realizate în urma activităţilor desfăşurate în vederea elaborării acestora, să-şi poată exprima opinia privind problematicile întâlnite;
* desfășurarea de întâlniri tematice în cadrul cărora să se înfiinţeze grupuri de lucru ad-hoc, astfel încât factorii interesaţi să participe activ la procesul de consultare.

În **Tabelul** de mai jos sunt prezentate calendarul și programul de lucru privind activitățile de participare a publicului, precum și etapele importante de realizare a Planurilor de Management actualizate ale bazinelor/spaţiilor hidrografice (PMBH), respectiv și a Planului Național de Management (PNM) și a Planurilor de Management actualizate ale Riscului la Inundații (PMRI).

**Anexa** cuprinde baza legală la nivel european care fundamentează procesul de participare a publicului la realizarea Planurilor de Management actualizate ale bazinelor/spațiilor hidrografice, precum și a Planurilor de Management actualizate ale Riscului la Inundații.

**TABEL**

*Calendarul și programul de lucru privind activitățile de participare a publicului și etapele cheie de realizare a PMBH, PNM, precum și PMRI)*

|  |  |  |
| --- | --- | --- |
| **Acţiuni** | **Articolul din****DCA și DI** | **Termene**  |
| **Informarea şi consultarea publicului** |
| **A** - publicarea calendarului şi a programului de lucru în scopul realizării PMBH și PMRI (2022-2027), precum și a măsurilor de informare/consultare a factorilor interesați;* - consultarea publicului privind calendarul şi programul de lucru;

**B** - publicarea problemelor importante de gospodărire a apelor în bazinul hidrografic;  - consultarea publicului privind problemele importante de gospodărire a apelor și revizuirea documentului, dacă este cazul; - publicarea si raportarea evaluării preliminare a riscului la inundaţii; - publicarea hărţilor de hazardmla inundații; - publicarea hărților de risc la inundații**C** - publicarea proiectelor PMBH și PMRI;* - consultarea publicului şi colectarea comentariilor privind proiectele PMBH și PMRI;

- publicarea Planurilor de Management actualizate ale bazinelor/spațiilor hidrografice, al Planului Naţional de Management actualizat și ale Planurilor de Management actualizate ale Riscului la Inundații.   | DCA 14 (1a)DI - Anexa, partea A, par. II, pct. 2DCA 14(1a)DCA 14(1b)DCA 14(1b)DI 10(1)DI 10(1)DI 10(1) DCA 14(1c)DI 10(1)DCA 14(1c)DI 10(2)DCA 13(7)DI 7 (5) | decembrie 2018decembrie 2018 -iunie 2019decembrie 2019decembrie 2019 -iunie 2020 septembrie 2019 august-octombrie 2021octombrie-noiembrie 2021PMBH: 30 iunie 2021PMRI: martie 2022PMBH: 30 iunie – 30 decembrie 2021PMRI: martie -septembrie 2022PMBH: 22 martie 2022PMRI:Septembrie 2022 |
| **Acţiuni** | **Articolul din****DCA și DI** | **Termene**  |
| **Etapele și activitățile cheie în conformitate cu Directiva Cadru Apă pentru cel de-al 3-lea ciclu de planificare** |
| - elaborarea documentului privind problemele importante de gospodărire a apelor în bazinul/spațiul hidrografic;- elaborarea proiectelor Planurilor de Management actualizate ale bazinelor /spațiilor hidrografice, al PNM actualizat;- elaborarea Planurilor de Management actualizate ale bazinelor/spațiilor hidrografice, al PNM actualizat;- raportarea către Comisia Europeană a Planului Naţional de Management actualizat. | DCA 14(1b)DCA 14(1c)DCA 13(7)DCA 15(1) | decembrie 201930 iunie 202122 martie 202222 martie 2022 |
| **Etapele și activitățile cheie în conformitate cu cerințele Directivei privind Inundaţiile pentru cel de-al 2-lea ciclu de planificare** |
| - pregatirea, publicarea si raportarea evaluării preliminare a riscului la inundații;- consultarea publicului, publicarea și raportarea hărţilor de hazard la inundații;- consultarea publicului, publicarea si raportarea hărților de risc la inundații* - publicarea proiectelor Planurilor de Management actualizate ale Riscului la Inundaţii;

- consultarea publica a proiectelor Planurilor de Management actualizate ale Riscului la Inundaţii (draft);- raportarea către Comisia Europeană a Planurilor de Management actualizate ale Riscului la Inundaţii. | DI 14 (1)DI 6 (8)DI 6 (8)DI 7 (5)DI 7 (5)DI 15(1) | decembrie 2018 - septembrie 2019 iunie 2021-raportare decembrie 2021august 2021-raportare decembrie 2021martie 2022 martie -septembrie 2022 septembrie 2022 |

**ANEXĂ**

**BAZA LEGALĂ la nivel european**

Implementarea Directivei Cadru Apă şi a Directivei privind Inundaţiile pune un accent special pe promovarea participării publicului şi pe realizarea anumitor activităţi de comunicare, activităţi bazate pe cerinţele legale definite de cele două Directive menţionate şi în conformitate cu Strategia de Comunicare a ICPDR.

***PASAJE RELEVANTE ALE DCA:***

Preambul (14) – Succesul acestei Directive se bazează pe o strânsă cooperare şi pe acţiuni coerente la nivelul Comunităţii, a Statelor Membre şi la nivel local, precum şi pe informarea, consultarea şi participarea publicului, inclusiv a utilizatorilor de apă;

Preambul (46) – Pentru a permite participarea publicului în general, în special a utilizatorilor de apă, la întocmirea și actualizarea planurilor de gestionare a bazinelor hidrografice, este necesară furnizarea de informații corespunzătoare cu privire la măsurile preconizate și raportarea cu privire la evoluția punerii în aplicare a acestora, astfel încât publicul să poată interveni înainte de adoptarea deciziilor finale referitoare la măsurile necesare.

Articolul 14 - Informarea şi consultarea publicului

1. Statele Membre încurajează participarea activă a tuturor părţilor interesate de punerea în aplicare a prezentei directive, în special de elaborarea, revizuirea și actualizarea planurilor de gestionare a districtului hidrografic. Statele Membre se asigură că, pentru fiecare district hidrografic, publică și pune la dispoziția publicului, inclusiv a utilizatorilor, pentru comentarii:

1. un calendar şi un program de lucru pentru elaborarea planului, inclusiv declararea măsurilor care trebuie luate în materie de consultare, cu cel puțin trei ani înainte de începutul perioadei de referință a planului;
2. o sinteză provizorie a problemelor importante de gospodărire a apelor identificate în legătură cu bazinul hidrografic în materie de gestionare a apelor, cu cel puțin doi ani înainte de începutul perioadei de referință a planului;
3. un proiect al Planului de management al bazinului hidrografic, cu cel puţin 1 an înainte de începutul perioadei de referință a planului.

2. Statele Membre prevăd un termen de cel puțin șase luni pentru formularea în scris a observațiilor cu privire la aceste documente, pentru a permite o consultare și o participare active.

1. Aliniatele 1 şi 2 se aplică și versiunii actualizate a planului.

Anexa VII – Planul de Management a Bazinului Hidrografic

1. Planurile de Management ale Bazinelor Hidrografice includ următoarele elemente:

........

9. O scurtă prezentare a măsurilor luate pentru informarea și consultarea publicului, a rezultatelor acestora și a modificărilor aduse în consecință planului;

........

11. Punctele de contact și procedurile pentru obținerea documentației de fond și a informațiilor menționate în articolul 14 alineatul (1), în special detalii cu privire la măsurile de control adoptate în conformitate cu articolul 11 alineatul (3) literele (g) și (i) și datele reale de control colectate în conformitate cu articolul 8 și cu anexa V.

***PASAJE RELEVANTE ALE DIRECTIVEI privind INUNDAŢIILE***

Articolul 9

Statele membre iau măsuri adecvate pentru a coordona aplicarea prezentei Directive şi pe cea a Directivei 2000/60/CE, axându-se pe posibilitățile de creștere a eficienței, pe schimbul de informații și pe realizarea de sinergii şi beneficii comune cu privire la obiectivele de mediu stabilite la articolul 4 din Directiva 2000/60/CE. În special:

1. dezvoltarea primelor hărți de hazard și de risc la inundații și revizuirea ulterioară a acestora, asa cum se prevede la articolele 6 și 14 ale prezentei Directive, se efectuează astfel încât informațiile pe care le conțin să fie consecvente cu informațiile relevante prezentate în conformitate cu Directiva 2000/60/CE. Acestea sunt coordonate cu revizuirile prevăzute la art. 5 alineatul (2) din Directiva 2000/60/CE și pot fi integrate în acestea;

2. dezvoltarea primelor planuri de gestionare a riscului la inundații și a revizuirilor ulterioare, conform articolelor 7 şi 14 din prezenta Directivă, se efectuează, în coordonare cu și poate fi integrată în revizuirile Planurilor de gestionare ale bazinelor hidrografice prevăzute la articolul 13 alineatul (7) din Directiva 2000/60/CE;

3. implicarea activă a tuturor părților interesate în temeiul articolului 10 din prezenta directivă este coordonată, după caz, cu implicarea activă a părților interesate în temeiul articolului 14 din Directiva 2000/60/CE.

Articolul 10

(1) În conformitate cu legislația comunitară aplicabilă, statele membre pun la dispoziția publicului evaluarea preliminară a riscului la inundații, hărțile de risc şi de hazard la inundații și planurile de gestionare a riscului la inundații.

(2) Statele membre încurajează implicarea activă a părților interesate în producerea, revizuirea și actualizarea planurilor de gestionare a riscului la inundații menționate în capitolul IV.

Articolul 15

1. Statele membre pun la dispoziția Comisiei evaluările preliminare ale riscului la inundații, hărțile cu pericolele de inundații, hărțile de hazard, hărțile de risc la inundații și planurile de gestiune a riscurilor la inundații menționate la articolele 4, 6 și 7, ca și revizuirile acestora și, după caz, actualizările acestora în termen de trei luni de la datele indicate la articolul 4 alineatul (4), articolul 6 alineatul (8), articolul 7 alineatul (5) și, respectiv, articolul 14.
1. Pentru apele de suprafață reprezentând starea ecologică bună/potențialul ecologic bun și starea chimică bună, iar pentru apele subterane starea cantitativă bună și starea calitativă (chimică) bună [↑](#footnote-ref-2)